Bétera va celebrar ahir el sorteig de les meses electorals per a les eleccions autonòmiques i generals del 28 d'abril
Sin fecha

Este dilluns s'ha celebrat ple ordinari a l'Ajuntament de Bétera corresponent al mes d'abril i el primer punt de l'ordre del dia ha sigut el sorteig de les Meses Electorals per a les Eleccions Autonòmiques i Generals de 2019.

El sorteig es va realitzar de forma pública a les 19.05 hores i els assistents van poder comprovar en directe com un programa informàtic realitzava en qüestió de segons el procediment aleatori i públic que determina el President i els Vocals designats per a cadascuna de les 27 meses electorals que té el municipi de Bétera.

A partir de hui 10 treballadors de l'Ajuntament de Bétera en col·laboració amb la Policia Local seran els encarregats d'entregar les notificacions a cadascuna de les persones triades pel sorteig. El procés de lliurament durarà aproximadament tres dies. El llistat no es publica perquè les dades són privades.

Tal com informa la Junta Electora, el President i els Vocals de cada Taula són designats per sorteig públic entre la totalitat de les persones incloses en la llista d'electors de la Mesa corresponent, que sàpien llegir i escriure i siguen menors de 70 anys, si bé a partir dels 65 anys podran manifestar la seua renúncia en el termini de set dies.

Les persones seleccionades per sorteig públic hauran de controlar el desenvolupament de la jornada electoral, presidir l'acte de votar i realitzar el recompte i escrutini de la Mesa. La Mesa electoral està formada per un President i dos Vocals. Estos càrrecs són obligatoris i no poden ser exercits pels qui es presenten com a candidats.